Ebala nitidissima

Ebala nitidissima é unha especie de molusco gasterópodo da clase dos	heterobranquios, infraclase dos alogasterópodos, superfamilia dos murquisoneloideos, familia dos murquisonélidos, e subfamilia dos ebalinos, unha das integradas no xénero Ebala.Ebala nitidissima (Montagu, 1803) no WoRMS. Consultado o 17 de agosto de 2021.Ebala nitidissima (Montagu, 1803) no GBIF. Consultado o 17 de agosto de 2021. 

 Taxonomía 
 Descrición 
A especie foi descrita en 1803 polo naturalista inglés George Montagu, na súa obra Testacea Britannica or natural history of British shells, marine, land, and fresh-water, including the most minute: Systematically arranged and embellished with figures. Dous volumes. Londres: J. White.

 Sinónimos 
Ademais de polo nome actualmente válido, a especie coñeceuse tamén polos sinónimos:
Anisocycla nitidissima (Montagu, 1803)
Eulima nitidissima (Montagu, 1803)
Eulimella nitidissima (Montagu, 1803)
Eulimella striata de Folin, 1870 (sinónimo dubidoso)
Odostomia nitidissima (Montagu, 1803)
Turbo nitidissimus Montagu, 1803 (protónimo)

 Características 
É un animal de cor branca, que habita nos fondos lamacentos da zona infralitoral.
A  súa cuncha, de cor branca e até 2,5 mm de lonxitude, é aciculada, moi estreita, lisa e fráxil. 

A protocuncha (cuncha embrionaria dos moluscos gasterópodos),Protoconcha  en Asturnatura. está enrolada en sentido perpendicular á teleocuncha (a cuncha do adulto, de grego antigo τέλος telos, "fin", e cuncha). A sutura esta ben marcada, e abertua é ovoide. 

 Distribución 
Distribúese polo Atlántico, incluído o Mediterráneo.

 En Galicia  
En Galicia encóntrase nas rías do golfo Ártabro, Muros e Noia e Vigo, sendo en todas elas a súa presenza moi escasa.  

 Notas 

 Véxase tamén 

 Bibliografía 
 Gärdenfors, Ulf (2010): Rödlistade arter i Sverige 2010. Uppsala: Artdatabanken i samarbete med Naturvårdsverket. ISBN 978-91-8850-635-1.
 Rolán, Emilio e Otero Schmmitt, Jorge (1996): Guía dos moluscos de Galicia. Vigo: Editorial Galaxia, S. A. ISBN 84-8288-072-1.
 Templado, J. e R. Villanueva (2010): "Checklist of Phylum Mollusca". pp. 148-198, en Coll, M. et al. "The biodiversity of the Mediterranean Sea: estimates, patterns, and threats". PLoS ONE 5 (8): 36. 

 Outros artigos 
 Gasterópodos
 Heterobranquios
 Lista de gasterópodos de Galicia

Categoría:Gasterópodos
Categoría:Moluscos de Galicia
Categoría:Animais descritos en 1803